Kære alle
I forbindelse med den kommende gudstjenesteplan og der ønsket om gudstjenester med spisning sen eftermiddag har jeg dette forslag, som I meget gerne må se på, vi har gudstjeneste møde den 20. maj til fremlæggelse og godkendelse i Lintrup den 27. maj og Hygum den 3. juni.
Forslaget er skrevet lidt løst for at give plads til jeres idéer og tanker. Men udvalget ville meget gerne have jeres input inden den 20. maj så vi kan lave en komplet liste for kommende periode som går til og med januar som jeg forstår.
 
Jeg vil gerne opfordre jer til at overveje, hvilken slags gudstjeneste ville du have brug for eller lyst til at komme til!
 
Oplevelsesgudstjenester
En gudstjenesteform som åbner vores sanser og giver os en positiv opladning i vores liv. Jeg tror den ville kunne tale til alle aldre og køn.
Kl.17.30 oplevelsesgudstjeneste som taler til alle sanser (30-45 min)
Særlig indretning af kirkerummet med lys og op pyntning og musik som passer til temaet.
 
Temaer kunne være: Edens have, eventyr, det kunne også være en fortælling, eller forfatter som H.C Andersen, eller Benny Andersen,  Hjertegudstjeneste, kærlighed, livets gang osv.  Alt hvad vi kan forstille os.
 
Edens have: Kirken pyntes med blomster og grønt, med projektør vises en smuk sol og der er fuglesang og lyde, og duften af blomster, vi smager på lækre frugter og tekster og tale vil handle om paradis (alt fra bibeltekster, digte, citater osv) i små bidder mellem sange og musik som handler om paradiset. Hvad er dit paradis?
 
Hjertegudstjeneste: lidt mørkt kirkerum med hjertelyd, tale om hjertets betydning osv.
H.C. Andersen kunne der vises billeder fra hans eventyr med lydspor osv.
 
Der kunne under gudstjenesten være særlige opgaver til børn, fx en lille skattejagt.
 
Materialer til indkøb:
Små boglamper til gudstjenester med levende lys
Lysshows udstyr
duft
Dertil hvad der skal bruges til temaerne.
 
Gudstjenesterne kunne gå på omgang i Hygum, Lintrup og Hjerting, ligeså udstyr.
 Kærligste hilsner

